Geheimsinnige swart ring laat talle kopkrapSkermgreep uit die video Talle persone krap kop oor ŉ geheimsinnige swart ring wat onlangs in die lug in Pakistan verfilm is. Kenners reken hulle het ŉ eenvoudige verklaring. Twitter-gebruiker Blue on Blue het die sirkelvormige swart rook in Lahore opgemerk en ŉ video daarvan gepubliseer. “They are here,” het hy by die plasing geskryf. Twitter-gebruikers het vinnig daarop reageer en gespekuleer of dit dalk tekens kan wees van ruimtewesens en hul vreemde vlieënde voorwerp of moontlik ŉ deurgang na ander dimensies. Volgens The Sun is dit moontlik veroorsaak weens ŉ brand by ŉ nywerheidsaanleg. Die rookwolk is waarskynlik veroorsaak deur ŉ klein ontploffing in ŉ ronde struktuur. Soortgelyke wolke is al ŉ paar keer vantevore opgemerk. NBC News berig ŉ Britse skolier, Georgina Heap, het al in 2014 ŉ soortgelyke fenomeen met haar selfoon afgeneem. Daar is uiteindelik bepaal die “Black Ring of Leamington Spa” word verbind met ŉ vuurwerketoets by die nabygeleë Warwick Castle. ŉ Soortgelyke ring is ook in 2012 in Chicago opgemerk ná ŉ elektriese transformator opgeblaas het. Twitter-gebruiker Tariq Irfan het op Blue on Blue se plasing reageer en ook ŉ video gedeel wat hy onlangs in Dubai verfilm het. They are here. #Lahore #Aliens pic.twitter.com/OfWPG20Il9 — Blue on Blue (@razzblues) January 21, 2020 I noticed a similar thing some weeks ago in Dubai pic.twitter.com/qGl6xhgMtk — Tariq Irfan (@Tariq_Irfan) January 21, 2020